**Աթենքի ազգային պատկերասրահ** (հուն․՝ Εθνική Πινακοθήκη), գեղարվեստի թանգարան Աթենքում։ Հիմնադրվել է 1900 թվականին և ներկայացնում է 14-րդ դարից մինչև մեր օրերի հունական և եվրոպական արվեստի նմուշները։ Կոչվում է նաև **Ալեքսանդրոս Սուցոսի թանգարան** (հուն․՝ Μουσείο Αλεξάνδρου Σούτζου), **Հունաստանի ազգային թանգարան**։ Հետպատերազմյա շրջանում քանդակների հավաքածուն առանձնացել է թանգարանից և ներկայացվում է Ազգային գլիպտիկայի թանգարանում։

Պատմություն
-----------

Թանգարան հիմնադրելու միտքը հղացել է 1878 թվականին, երբ Աթենքի համալսարանն իր հավաքածուի մի մասը տվել է թանգարանին։ 1896 թվականին իրավաբան, արվեստի սիրահար Ալեքսանդրոս Սուցոսը իր մասնավոր հավաքածուն նվիրել է հունական պետությանը։ Թանգարանը բացվել է 1900 թվականին և ունեցել է շուրջ 258 նմուշ Աթենքի համալսարանից, Աթենքի պոլիտեխնիկական համալսարանից և Ալեքսանդրուս Սուցոսի հավաքածուից։ Թանգարանի առաջին համադրողն է եղել հույն նկարիչ Գեորգիոս Իակովիդիսը։ Գործունեության հետագա տարիներին թանգարանի հավաքածուն համալրվել է հույն նկարիչների, շարքային քաղաքացիների նվիրատվություններով։ Թանգարանի հավաքածուն էականորեն համալրվել է Էվրիպիդես Կուտլիդիսի կողմից 19-20-րդ դարերի հունական գեղանկարչության գործերի նվիրատվությամբ։

1964 թվականին սկսվել է թանգարանի նոր շենքի շինարարությունը ճարտարապետներ Ֆատուրիսի, Միլոնասի, Մուվոպուլոսի նախագծով։, որն իրենից ներկայացնում է ոչ մեծ, երկթևյա շինություն։ Թանգարանն այս շենքում է գործում 1976 թվականից՝ ունենալով ավելի քան 9,5 հազար ցուցանմուշ։

Ցուցադրություն
--------------

Ցուցասրահներ
Թանգարանի մշտական հավաքածուն տեղավորված է առաջին և երկրորդ հարկերում և ներկայացնում է 19-20-րդ դարերի գեղարվեստի աշխատանքներ։ Կտավները ներկայացված են ժամանակագրական կարգով և թեմատիկ խմբավորմամբ։ Հիմնական սրահը նվիրված է հետբյուզանդական գեղանկարչությանը, որտեղ հիմնականում ներկայացված է Դոմենիկոս Տեոտոկոպուլոսի կամ ինչպես հայտնի է իր իսպանական անվանումով Էլ Գրեկոյի աշխատանքները։ Ներկայացված են նաև Յակոբ Յորդանսի, Լուկա Ջորդանոյի, Ջովաննի Բատիստա Տիեպոլոյի, Ավագ և կրտսեր Յան Բրեյգելների, Լորենցո Վենեցիանոյի, Ալբրեխտ Դյուրերի և այլոց աշխատանքներ։

Պատկերասրահ
-----------

* «Էլիզարն ու Ռեբեկան», Ջովաննի Բատիստա Տիեպոլո«Էլիզարն ու Ռեբեկան», Ջովաննի Բատիստա Տիեպոլո
* «Նշանդրեք», Նիկոլաս Գիզիս«Նշանդրեք», Նիկոլաս Գիզիս
* «Մանկական համերգ», Գեորգիոս Յակովիդիս«Մանկական համերգ», Գեորգիոս Յակովիդիս
* Հրեշտակների համերգ, Էլ ԳրեկոՀրեշտակների համերգ, Էլ Գրեկո
* Լեոնիդաս Դրոսիս, ՊենելոպեԼեոնիդաս Դրոսիս, Պենելոպե

Ծանոթագրություններ
------------------

1. 1 2  Կոնգրեսի գրադարանի ստուգիչ համար
2. 1 2  *Agence bibliographique de l'enseignement supérieur (France)* Système universitaire de documentation (ֆր.) — Montpellier: ABES, 2001.

Արտաքին հղումներ
----------------

* Պաշտոնական կայքը
* Աթենքի ազգային պատկերասրահ, Աթենքի տեղեկատու

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 

|  |  |
| --- | --- |
|  ⛭   Սոցիալական ցանցերում | Ֆեյսբուք |
|  |
| Թեմատիկ կայքեր | GeoNames |
|  |
| 

|  Չափորոշչային վերահսկողություն |
| --- |
|  |
| BAV: ADV12013385 · BNE: XX144312 · BNF: 12129095q · GND: 2087027-9 · ISNI: 0000000123152435, 0000000406227193 · LCCN: n83035322 · NLG: 209429 · SUDOC: 029729750 · VIAF: 140822610, 261220114, 164075069 · ULAN: 500306493 · WorldCat VIAF: 140822610, 261220114, 164075069 |

 |

 |